Barnesykdom

Barnesykdommer er typiske infeksjoner hos barn og omtales også som barneinfeksjoner. Barnesykdommer rammer nesten alltid i barneårene før vaksinasjon ble innført. Fordi sykdommene medfører livslang immunitet rammes sjelden eller aldri voksne. Meslinger, kusma, røde hunder og vannkopper er særlig kjente barnesykdommer. Polyomyelitt, kikhoste, difteri, hjernehinnebetennelse og skarlagensfeber nevnes også blant barnesykdommene. 

Ordet barnesykdommer kan strengt tatt egentlig beskrive enhver sykdom som rammer barn, men vanligvis brukes det om barnesykdommer. Begrepet barnesykdommer omfatter stort sett det samme som barnesykdommer med utslett, som igjen grovt sett er sykdommene nevnt i listen under. Man skiller mellom denne gruppen og mer alvorlige sykdommer det vaksineres barn mot, som også kan ramme voksne, men som sjelden gir utslett.

De fleste barnesykdommer gir barnet et utslett, men ikke alle. I barnevaksinasjonsprogrammet vaksineres det mot noen av barnesykdommene, men bare noen.

Diferti er en infeksjon i nese og hals som skyldes difteribakterier. Bakteriene danner giftstoffer som kan angripe hjerte-, nyre-, og nervevev. Sykdommen finnes i hele Europa og andre verdensdeler. Det vaksineres mot sykdommen i barnevaksinasjonsprogrammet fordi sykdommen medfører store plager for den som rammes og hos små barn har sykdommen en ikke ubetydelig dødelighet.

Stivkrampe er en sykdom i nervesystemet og  forårsaker kramper, det skyldes tetanusbakterier som finnes i jord og skitt og kan smitte gjennom sår som forurenses. Det vaksineres mot sykdommen i barnevaksinasjonsprogrammet fordi sykdommen har høy dødelighet.

Kikhoste er en infeksjon i luftveiene som skyldes kikhostebakterien. Det vaksineres mot sykdommen i barnevaksinasjonsprogrammet fordi sykdommen fører til kraftige og langvarige hosteanfall som er farlige for små barn, hos barn under 2-3 år kan det forårsake hjerneskade og dødsfall, hos større barn og voksne er det mindre alvorlig men fører til ukevis med plagsom hoste.

Poliomyelitt er en virussykdom som skyldes polioviruset som til å begynne med forårsaker typiske virus-symptomer som forkjølelsesplager, smerter i kroppen og magesyke. Sykdommen er under kontroll i mange moderne land og man snakker om utryddelse, men i flere fattige og underutviklede land lever sykdommen videre i spredte tilfeller. Det vaksineres mot sykdommen i barnevaksinasjonsprogrammet fordi sykdommen er svært alvorlig for den som rammes av lammelser og fordi den ennå ikke er helt utryddet.

Meslinger er en typisk barnesykdom med utslett og skyldes meslingeviruset. Det vaksineres mot sykdommen i barnevaksinasjonsprogrammet fordi komplikasjonenen kan være alvorlige med hjernebetennelse, varige skader eller død. Det dør en million barn av meslinger i verden hvert år.

Kusma er en typisk barnesykdom som vanligvis ikke medfører utslett. Det skyldes kusmaviruset og barnet får hovne kjertler, særlig spyttkjertelene i kinnene, men også testikler og andre kjertler. Det vaksineres mot sykdommen i barnevaksinasjonsprogrammet fordi komplikasjoner kan være alvorlige med hjernehinnebetennelse som i verste fall fører til døvhet eller andre varige skader. Hvis det rammer testiklene setter det fruktbarheten i fare hos gutter.

Røde hunder er en typisk barnesykdom med utslett, og skyldes rubellaviruset. Infeksjonen er som regel ufarlig hos barn, men det vaksineres mot sykdommen i barnevaksinasjonsprogrammet fordi det gir alvorlige misdannelser hos foster når gravide blir smittet.

HIB (hemophilus influenzae type B) er en bakterie som forårsaker flere såkalte HIB infeksjoner. Barn vaksineres mot HIB infeksjoner i barnevaksinasjonsprogrammet fordi HIB infeksjonene kan være alvorlige og komplikasjoner er hjernehinnebetennelse, strupelokkbetennelse, lungebetennelse og leddbetennelse.

De vanligste barnesykdommer / barnesykdommer med utslett
kusma
meslinger
røde hunder
skarlagensfeber
smittsom hjernehinnebetennelse (meningokokkinfeksjon)
vannkopper
tredagersfeber (4.(6.) barnesykdom, exanthema subitum)
den femte barnesykdom
Hånd-, fot- og munnsykdom

Legg merke til at barnesykdommer og barnesykdommer med utslett ofte brukes om hverandre, men at kusma i listen over er ett unntak fordi denne barnsykdommen som regel ikke har noe karakteristisk utslett.
 Referanser